《送张民部吴关得代擢长其曹还朝》
明代·孙继皋

及瓜传诏下新除，拜宠雍容领篆初。画省持筹关国计，赤囊飞羽动边书。

握兰却望春晖远，起草频惊夜漏疏。民力东南君自见，忧危还喜诵衣袽。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。